Sankt-Peterburgda bugun, 1 iyundan Oydin kechalar mavsumi rasman boshlandi. Bu haqda Rossiya Bosh astronomik observatoriyasi katta ilmiy xodimi Sergey Smirnov so‘zlariga asoslanib “Radio Baltika” xabar qildi. Smirnovning aytishicha, astronomlar uchun oydin kechalar bir oy avval boshlangan. Yangi PZS-matritsa (“zaryad aloqali moslama”) uskunasi tufayli may oyining o‘rtalaridayoq sezarli kuzatuvlar olib borish mumkin bo‘lgan. Bundan tashqari, Smirnovning so‘zlariga ko‘ra, yuz yildan buyon oydin kechalar mavsumi bir kungagina surilgan. Ekspertning aniqlik kiritishicha, XIX asr o‘quv qo‘llanmalariga nazar solinsa, o‘sha davrda oydin kechalarning o‘rtalari 22 iyun deb hisoblangan. Ma’lumot uchun: Oydin kechalar – tunda tabiiy yorug‘lik yorqin holda qolib, qorong‘ulik cho‘kmaydigan, balki g‘ira-shira yorug‘lik saqlanadigan tunlar. Ushbu holat yozgi quyosh tutilishidan avval va keyin yaqqol namoyon bo‘ladi.